Diari Oficial de la Generalitat Valenciana


Sumari del DOGV 8229, del 07-02-2018 (2018/727)

Informació pública de la modificació del projecte de reparcel·lació forçosa de la urbanització Sierra Perenchiza.
-----------------------------------------------------------------------------------------------------------------

### Dades del document

Número de DOGV
:   8229

Data del DOGV
:   07-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/727


Data del document
:   25-01-2018

Organisme emissor
:   Ajuntament de Chiva

Tipus de document
:   Anunci

Descriptors 

:   * Chiva
    * pla d'urbanisme
    * administració local

Informació pública de la modificació del projecte de reparcel·lació forçosa de la urbanització Sierra Perenchiza. [2018/727]  
Per mitjà d'aquest edicte es fa públic que l'alcalde, Emilio Morales Gaitán, en data 16 de gener de 2018, ha dictat el Decret número 2018-0046, la part dispositiva del qual literalment diu:  
«A la vista del que disposa l'article 177 de la Llei urbanística valenciana (LUV) i 416 del Reglament d'ordenació i gestió territorial i urbanística (ROGTU), i fent ús de les facultats que em confereix la vigent legislació, aquesta alcaldia resol:  
  
Primer  
Sotmetre a informació pública la modificació del projecte de reparcel·lació forçosa de la urbanització Sierra Perenchiza per a l'obtenció dels terrenys de domini i ús públic, vials i zones verdes, promogut per l'Ajuntament de Chiva i redactat per l'arquitecta al servei de la corporació, durant el termini d'un mes a comptar des de la publicació corresponent en el Diari Oficial de la Generalitat Valenciana, i també en un diari d'informació general editat a la Comunitat Valenciana, termini en què els interessats podran presentar al·legacions en el Registre General d'aquest Ajuntament en horari de 09.00 a 14.00 hores; la documentació estarà a la seua disposició en el Departament d'Urbanisme.  
  
Les certificacions registrals de domini i càrregues expedides pel registrador de la propietat de Chiva formaran part de la documentació exposada al públic.  
  
Segon  
Publicar l'anunci escaient en la pàgina web de l'Ajuntament de Chiva.  
  
Tercer  
Si apareguera algun titular registral no tingut en compte en l'elaboració del projecte de reparcel·lació i aquells que resulten afectats per modificacions acordades després del període d'informació pública, se li conferirà el tràmit d'audiència per quinze dies sense necessitat d'un nou tràmit d'informació pública.  
  
Quart  
Donar compte al Ple en la pròxima sessió que celebre».  
  
Contra aquesta resolució no es pot interposar cap recurs administratiu ni jurisdiccional, atés que constitueix un acte de tràmit que no decideix directa ni indirectament el fons de l'assumpte, no determina la impossibilitat de continuar el procediment i no produeix indefensió o perjuí irreparable a drets i interessos legítims.  
Cosa que faig pública a fi de complir amb el que estableix l'article 177 de la Llei 16/2005, de 30 de desembre, de la Generalitat, urbanística valenciana, i l'article 416 del Reglament d'ordenació i gestió territorial i urbanística valenciana aprovat pel Decret 7/2006, de 19 de maig, del Consell.  
  
Chiva, 25 de gener de 2018.- L'alcalde: Emilio Morales Gaitan.